b'\n_START_ARTICLE_\nPrekiautojas akmenimis\n_START_SECTION_\nTurinys\n_START_PARAGRAPH_\nProfesorius Alsejo, universitete d\xc4\x97stantis paskaitas apie terorizm\xc4\x85, pats yra tap\xc4\x99s i\xc5\xa1puolio Kenijoje auka ir prarad\xc4\x99s kojas. Jo \xc5\xbemona Leda tampa i\xc5\xa1puolio gele\xc5\xbeinkelio stotyje liudininke ir trumpam paimama \xc4\xafkaite. Siekdami atgauti pusiausvyr\xc4\x85, sutuoktiniai i\xc5\xa1vyksta trump\xc5\xb3 atostog\xc5\xb3 \xc4\xaf Kapadokij\xc4\x85, kur susipa\xc5\xbe\xc4\xafsta su musulmon\xc5\xb3 dvasininku \xc5\xa0achidu ir paslaptingu italu Liudoviku, vadinamu prekeiviu akmenimis._NEWLINE_Gr\xc4\xaf\xc5\xbeusi \xc4\xaf Italij\xc4\x85, Leda v\xc4\x97l j\xc4\xaf susitinka ir netrukus tampa \xc5\xa1io meilu\xc5\xbee. \xc4\x96m\xc4\x99s \xc4\xaftarin\xc4\x97ti \xc5\xbemon\xc4\x85, Alsejo i\xc5\xa1siai\xc5\xa1kina, kad Liudovikas anks\xc4\x8diau pakeit\xc4\x97 tik\xc4\x97jim\xc4\x85 ir tapo musulmonu. \xc4\xaetardamas, kad jis planuoja teroro i\xc5\xa1puol\xc4\xaf, Alsejo apie visk\xc4\x85 papasakoja \xc5\xbemonai, ta\xc4\x8diau \xc5\xa1iai tai ner\xc5\xabpi, ji tik nori b\xc5\xabti su Liudoviku. Pastarasis taip pat ima abejoti d\xc4\x97l savo pasirinkimo ir nori atid\xc4\x97ti pasik\xc4\x97sinim\xc4\x85, ta\xc4\x8diau \xc5\xa0achidas ir kiti su tuo nesutinka. Liudovikas ir Leda bando b\xc4\x97gti laivu, ta\xc4\x8diau jis sulaikomas ir \xc4\xaf Anglij\xc4\x85 i\xc5\xa1plaukia viena Leda. Kuomet laivas pasiekia uost\xc4\x85, detonuojamas ma\xc5\xa1inoje pasl\xc4\x97ptas sprogmuo, o i\xc5\xa1puolio organizatoriai atsikrato ir Liudoviku\xe2\x80\xa6'